Buat 1 alinea dalam bahasa Betawi dengan unsur naratif.

Enyak lagi ngarep-ngarep cemas di depan pintu. Mondar-mandir bae daritadi gaweannye. Gegara Doel risih, ditanyein lah ame die, "Ngapa, sih, Nyak?" Si Enyak nengok ke Doel, terus ngedeket, "Paket Enyak mao dateng!" Katanye. Duh, terus ngape gitu, ye, kudu bangat nongkrongin di depan pintu gituh? Si Doel heran. Kate Enyak, die kagak sabar buke paketnye, soalnye isinye barang kekinian bangat. Doel mangut-mangut be, mao nanya barangnye ape, tapi nanti kagak serpres kate Enyak. Untung kagak lame abis ntu, tukang paket dateng terus Enyak nerime paketnye. Bari cengengesan, Enyak unboxing di depan Doel. Pas ude kebuke, tenyate Enyak beli wireless earphone. Ciailah, gaya bener enyak-enyak, batin Doel. Cuman, die ame Enyak jadinye heran gegara enoh earphone cuman belah kanan doang, kirinye gaib. Udeh dikorek-korek di kotaknye juge kagak ade. Bise gitu, ye, earphone dijual tepisah. Terus, gegara kagak mao lame kecewa, Enyak langsung nyoba nyambungin ke gawaenye bari nyetel blutut ame lagu. Mukenye langsung kerung, "Rombeng amet suarenye, Doel?" Katenye. Doel cekikikan, "Mane aye tau. Lagian, aneh bangat, dah, enih earphone. Mane cuman sebelah doang. Enyak beli berape, sih?" Enyak garuk-garuk palanye, "Due puluh rebu, Doel..." Doeng! Pantesan nyang dateng beginian!